
ŠAKIŲ RAJONO SAVIVALDYBĖS  TARYBA

SPRENDIMAS

DĖL šilumos tiekimo įmonių investicinių planų derinimo su  savivaldybės taryba tvarkos NUSTATYMO
2008 m. kovo 27 d. Nr. T-94
Šakiai


Savivaldybės taryba, vadovaudamasi Lietuvos Respublikos šilumos ūkio įstatymo (Žin., 2003, Nr.51-2254; 2007, Nr.130-5259) 35 str., n u s p r e n d ž i a,

nustatyti šilumos tiekimo įmonių investicinių planų derinimo su  savivaldybės taryba tvarką  (pridedama).

Meras 





Juozas Bertašius

PATVIRTINTA

Šakių rajono savivaldybės tarybos 

2008 m. kovo 27 d. sprendimu Nr.T-94

šilumos tiekimo įmonių investicinių planų derinimo su  savivaldybės taryba tvarkA

1. Šilumos tiekimo įmonės, Šakių rajono savivaldybės teritorijoje besiverčiančios šilumos tiekimo veikla, (toliau - Įmonės), numatomas investicijas (investicijų planus) į naujų objektų statybą ar veikiančių objektų plėtrą ir (ar) rekonstrukciją privalo derinti su Šakių rajono savivaldybės taryba (toliau - Taryba) pagal pateiktą prašymą.


2. Pagrindinės šios tvarkos aprašo sąvokos:


2.1. investicijos – piniginės lėšos ir įstatymais bei kitais teisės aktais nustatyta tvarka įvertintas materialusis, nematerialusis ir finansinis turtas, kuris investuojamas siekiant iš investavimo objekto gauti pelno (pajamų), socialinį rezultatą arba užtikrinti valstybės funkcijų įgyvendinimą;


2.2. investicijų planas - dokumentas, finansiškai (ekonomiškai) techniškai ir socialiai pagrindžiantis investavimo tikslus, įvertinantis investicijų grąžą bei kitus efektyvumo rodiklius, nurodantis plano įgyvendinimui reikalingas lėšas bei finansavimo šaltinius ir terminus.
            3. Įmonė dėl investicijų plano derinimo savivaldybės administracijai pateikia:
            3.1. prašymą (lydraštį), pasirašytą įmonės vadovo,  nurodant atsakingus asmenis, rengusius investicijų planus, jų telefonų numerius, elektroninio pašto adresus;

            3.2. investicijų planą. Investicijų planas turi atitikti įmonės ilgalaikius planus bei investicijų programą, investavimo strategiją nustatantį dokumentą, kuriame numatomos lėšos, reikalingos investicijų planams įgyvendinti, finansavimo šaltiniai ir šių investicijų planų įgyvendinimo terminai;
            3.3. aiškinamąjį raštą, kuriame turi būti:

            3.3.1. pagrįstas investicijų plano reikalingumas, nurodant jo būtinumą pavestiems uždaviniams ir funkcijoms įgyvendinti;

            3.3.2. investicijų įgyvendinimo planas ir grafikas;

            3.3.3. parodyta, kokį ekonominį, techninį, socialinį, ekologinį ir kitokį poveikį veiklai turės įgyvendintas investicijų projektas arba atsisakymas jį  įgyvendinti;

            3.3.4. numatytas lėšų ir kitų išteklių poreikis, būtinas investicijų planui įgyvendinti;
            3.3.5. nurodyta įtaka Įmonės paslaugų kainoms ir kokybei, išlaidų apimtims;
            3.4. prireikus Įmonė gali pateikti ir kitą medžiagą, paaiškinančią investicijų plano svarbą.
            4. Savivaldybės administracijos Ūkio, Biudžeto ir turto skyriams išnagrinėjus Įmonės prašymą ir kitus šios tvarkos aprašo 3 punkte nurodytus dokumentus, investicijų planas teikiamas svarstyti savivaldybės tarybai. Įmonės prašymas dėl investicinių planų derinimo išnagrinėjamas ne vėliau kaip per 30 d. nuo prašymo įregistravimo datos. Jeigu pateikti papildomi dokumentai ar pakeičiamas prašymo turinys, terminas skaičiuojamas nuo papildomų dokumentų, medžiagos įregistravimo datos.


5. Savivaldybės taryboje Įmonės investicijų planas svarstomas ir sprendimas dėl pritarimo priimamas savivaldybės tarybos veiklos reglamento nustatyta tvarka. 


6. Savivaldybės taryba turi teisę pareikalauti iš Įmonės papildomų duomenų, nepriklausomą ekspertizę investicijos būtinumui, pagrįstumui nustatyti, kurios reikia sprendimui priimti. Jei papildomi duomenys teikiami arba ekspertizė atliekama per ilgesnį negu nustatytas laikas, prašymo nagrinėjimo trukmė gali būti atitinkamai pratęsta. Jei Įmonė nepateikia  papildomų duomenų arba nesudaro sąlygų paskirtiems nepriklausomiems ekspertams atlikti savivaldybės užduoties, prašymo nagrinėjimas gali būti nutrauktas.


7. Išlaidas, susijusias su prašymo ir papildomų duomenų teikimu bei nepriklausomų ekspertizių atlikimu, dengia Įmonė.


8. Šilumos vartotojai ir kiti suinteresuoti asmenys gali susipažinti su Įmonių pateiktais prašymais savivaldybei, jei šiai medžiagai netaikomi įstatymais ar kitais teisės aktais reglamentuoti viešo naudojimo apribojimai.


9. Jei Įmonių investicijų planas nėra suderintas su savivaldybės taryba, Įmonės skundus dėl savivaldybės tarybos sprendimų derinant investicinius planus nagrinėja Valstybinė kainų ir energetikos kontrolės komisija. 

